PRIVATUMO PRANEŠIMAS 
(apie asmens duomenų tvarkymą vykdant viešuosius pirkimus)  

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Bendrasis duomenų apsaugos reglamentas, BDAR)) 13, 14 straipsniais, teikiame Jums informaciją, susijusią su Jūsų duomenų tvarkymu:

1. Duomenų valdytojas – Varėnos rajono savivaldybės administracija (toliau – Administracija), biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt. 

2. Duomenų apsaugos pareigūno kontaktinis el. p. dap@varena.lt.

3. Duomenų tvarkymo tikslai. 
Šis privatumo pranešimas skirtas asmenims, dalyvaujantiems Varėnos rajono savivaldybės administracijos vykdomuose viešuosiuose pirkimuose – tiekėjams, jų atstovams, subrangovams, paslaugų teikėjams ar kitiems su pirkimu susijusiems fiziniams asmenims.
Jūsų (ar Jūsų atstovaujamo juridinio asmens) asmens duomenys tvarkomi siekiant organizuoti ir vykdyti viešuosius pirkimus, vertinti tiekėjų kvalifikaciją ir pasiūlymus, užtikrinti pirkimo procedūrų skaidrumą bei teisėtumą, sudaryti, vykdyti, administruoti ir kontroliuoti viešojo pirkimo sutartis, vykdyti teisės aktų nustatytas prievoles (pvz., atskaitomybės, audito, archyvavimo), taip pat nagrinėti skundus, pretenzijas bei administruoti ginčus (Bendrojo duomenų apsaugos reglamento 6 straipsnio 1 dalies b, c ir e punktai). 

4. Kokie Jūsų asmens duomenys tvarkomi? 
	Tapatybės identifikavimo duomenys 
	vardas, pavardė, asmens kodas (kai jis nurodytas kvalifikacijos ar kituose dokumentuose, kuriuos privaloma pateikti), paso, asmens tapatybės kortelės duomenys, dokumento išdavimo data, vieta, numeris, galiojimo data, asmens nuotrauka, pilietybė, pareigos, parašas.

	Kontaktiniai duomenys  
	gyvenamosios vietos ar įmonės buveinės adresas, telefono ryšio numeris, elektroninio pašto adresas.

	Išsilavinimą ir kvalifikaciją patvirtinantys duomenys
	išsilavinimas, kvalifikacija, profesinė patirtis (įskaitant informaciją apie anksčiau vykdytas sutartis), licencijos, pažymėjimai, pažymos (išdavimo data, išdavusi institucija, dokumento numeris ir dokumentą patvirtinusio asmens duomenys, profesinė CV (ekspertų ir kitų specialistų).

	Finansiniai ir sutartiniai duomenys
	duomenys, susiję su pasiūlymo ar sutarties įvykdymo užtikrinimu (iš banko ar draudimo bendrovės raštų/garantijų)

	Pasiūlymo duomenys
	tiekėjo pasiūlyme pateikta informacija, įskaitant kontaktinius ir atstovų duomenis, dokumentai, kuriuose Jūs identifikuojamas (pvz., įgaliojimas atstovauti įmonei), pirkimo komisijos vertinimo duomenys (protokolo duomenys, surinktas balas, posėdžio eiga, kai ji fiksuojama), ir kiti su pasiūlymu susiję duomenys

	Nepriekaištingos reputacijos duomenys
	informacija apie teistumą, įsipareigojimų, susijusių su mokesčių ir socialinio draudimo įmokų mokėjimu, vykdymą (kai to reikalaujama pirkimo sąlygomis tikrinant pašalinimo pagrindus)

	Susirašinėjimo duomenys
	raštai, el. laiškai, paaiškinimai, prašymai ar kiti dokumentai, kuriuose galima Jus identifikuoti

	Kiti asmens duomenys  
	kita pirkimo procedūrų metu pateikta ar surinkta informacija, reikalinga pirkimo teisėtumui užtikrinti


 
Pažymėtina, kad Jūsų asmens duomenų pateikimas yra privalomas teisės aktų nustatytas reikalavimas, siekiant įvertinti Jūsų (ar Jūsų atstovaujamos įmonės) atitiktį Lietuvos Respublikos viešųjų pirkimų įstatyme (toliau – VPĮ) nustatytiems reikalavimams ir pirkimo sąlygoms. Nepateikus reikalaujamų duomenų, nėra galimybės tinkamai įvertinti Jūsų pasiūlymo ar kvalifikacijos ir jis gali būti atmestas.
Pastaba: kai tiekėjas yra juridinis asmuo, aukščiau nurodyti duomenys tvarkomi tik tiek, kiek jie susiję su įmonės atstovais, darbuotojais ar subrangovais (fiziniais asmenimis), ir tik pirkimo procedūrų vykdymo tikslais.

5. Kam bus teikiami Jūsų asmens duomenys?
Jūsų asmens duomenys nebus teikiami tretiesiems asmenims, išskyrus teisės aktuose nustatytais atvejais ir tik siekiant užtikrinti pirkimų procedūrų teisėtumą, skaidrumą bei privalomą atskaitomybę.
Pagrindiniai duomenų gavėjai:
· Viešųjų pirkimų informacinė sistema (VPIS/Viešųjų pirkimų informacine sistema): Administracija perduos informaciją, kuri turi būti skelbiama viešai pagal VPĮ reikalavimus (pvz., pasiūlymų, sutarčių duomenys);
· Viešųjų pirkimų tarnyba Viešųjų pirkimų tarnyba, Valstybės kontrolė: skundų, pretenzijų nagrinėjimui, ataskaitų teikimui, audito ir kontrolės tikslais, bei institucijos, atsakingos už Europos Sąjungos ir kitos tarptautinės finansinės paramos investicijų organizavimą, koordinavimą ir kontrolę;
· Teismai, viešųjų pirkimų komisijos: nagrinėjant ginčus, pretenzijas ar skundus;
· Kitos valstybės ir savivaldybių institucijos/įstaigos: audito ir kontrolės tikslais, taip pat kai to reikalaujama pagal teisės aktus (pvz., Valstybine mokesčių inspekcija, Finansinių nusikaltimų tarnyba, Specialiųjų tyrimų tarnyba, kitos teisėsaugos institucijos);
· Kiti pirkimo dalyviai: Jiems suteikiant teisę susipažinti su pirkimo procedūros dokumentais, laikantis teisės aktų ir konfidencialumo reikalavimų (siekiant užtikrinti pirkimo procedūrų skaidrumą).
Bendras apribojimas: Teisės aktuose nustatytais atvejais ir kai asmens duomenų teikimas yra būtinas bei proporcingas teisėtais ir konkrečiais tikslais, Jūsų asmens duomenys gali būti perduoti trečiosioms šalims.
Perdavimas už Europos ekonominės erdvės ribų nenumatomas.

6. Kiek laiko bus saugomi Jūsų asmens duomenys? 
Asmens duomenys tvarkomi visą pirkimo procedūrų ir sutarties vykdymo laikotarpį, o pasibaigus šiems procesams – saugomi teisės aktų nustatytus terminus (Viešųjų pirkimo komisijos prekių, paslaugų ir darbų viešųjų pirkimų dokumentai (protokolai, paraiškos ir kt.) – 5 m. nuo pirkimo pabaigos, Viešųjų pirkimų, atliekamų įgyvendinant Europos Sąjungos ir užsienio institucijų ar fondų lėšomis finansuojamus projektus, dokumentai – 10 m. nuo projekto įgyvendinimo, viešųjų pirkimų sutartys – 10 m.).
Ilgesni dokumentų saugojimo terminai gali būti taikomi, jeigu tai numatyta Lietuvos vyriausiojo archyvaro įsakymu patvirtintoje Bendrųjų dokumentų saugojimo terminų rodyklėje arba kituose specialiuosiuose teisės aktuose.

7. Asmens duomenų tvarkymo teisiniai pagrindai:
BDAR 6 straipsnio 1 dalies b, c, e punktai (sutarties vykdymas, teisinė prievolė, viešosios valdžios funkcijos);
Lietuvos Respublikos viešųjų pirkimų įstatymas;
Lietuvos Respublikos viešojo sektoriaus atskaitomybės įstatymas;
Lietuvos Respublikos civilinis kodeksas;
Mažos vertės pirkimų tvarkos aprašas,  patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“;
Varėnos rajono savivaldybės administracijos direktoriaus 2019 m. kovo 29 d. įsakymas Nr. DV-277 „Dėl Varėnos rajono savivaldybės administracijos nuolatinės viešojo pirkimo komisijos sudarymo ir darbo reglamento tvirtinimo“;
Varėnos rajono savivaldybės administracijos direktoriaus 2021 m. rugpjūčio 18 d. įsakymo Nr. DV-748 „Dėl Varėnos rajono savivaldybės administracijos viešųjų pirkimų organizavimo, vykdymo ir vidaus kontrolės tvarkos aprašo patvirtinimo“.

8. Iš kur gaunami Jūsų asmens duomenys:
· iš Jūsų tiesiogiai (pateikiant pasiūlymą, dokumentus, susirašinėjant);
· iš viešųjų registrų (pvz., Juridinių asmenų registro, Mokesčių inspekcijos, Sodros, Viešųjų pirkimų tarnybos);
· iš trečiųjų šaltinių – tik tiek, kiek būtina Jūsų kvalifikacijai ar pasiūlymui patikrinti.

9. Kokias turite teises ir kaip jas įgyvendinti?  
 Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis), teisę reikalauti asmens duomenis ištaisyti (BDAR 16 straipsnis), ištrinti („teisė būti pamirštam“) (BDAR 17 straipsnis) ar apriboti duomenų tvarkymą (BDAR 18 straipsnis). 
Pastaba: teise būti pamirštam ar apriboti asmens duomenų tvarkymą galite pasinaudoti, kai yra bent viena iš BDAR 17 straipsnio 1 dalyje ar 18 straipsnio 1 dalyje nurodytų sąlygų. 
  
Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.
Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

